Godiya Akwashiki

Godiya Akwashiki (he yin jiji to 3 Avivọsun 1973) to Angba Iggah to Ayimatẹn Nasarawa tọn mẹ, Nigeria yin tonudọtọ Nigeria tọn de. Ewọ wẹ yin dopo to aṣẹpatọ otò lọ tọn lẹ mẹ he nọtena agbegbe Agewaji Nasarawa tọn to Ayimatẹn Nasarawa tọn mẹ. E yin dide taidi hagbẹ Wedegbẹ́ Tonudidọ tọn lọ tọn to vòbibla paa Nigeria tọn whenu to 2019. Akwashiki sọ yin dide whladopo dogọ taidi hagbẹ Wedegbẹ́ Tonudidọ tọn lọ tọn to vòbibla paa lọ whenu to 2023. Whẹpo e do yin dide taidi dopo to hagbẹ Wedegbẹ́ Tonudidọ tọn lọ tọn lẹ mẹ, e yin mẹbọdo-hodọtọ go Wedegbẹ́ Tonudidọ Nasarawa tọn tọn.

Vuwhenu po wepinplọn po
Akwashiki yin jiji to 1973 hlan Mẹdaho Akwashiki Walaro po Whési Ramatu Akwashiki po to Angba Iggah, to gandudu dokọ tọn Nasarawa Eggon tọn to Ayimatẹn Nasarawa tọn mẹ. E yì wehọmẹ dokọ Gandudu tọn, to Angba Iggah, fie e dotana gbedewema wehọmẹ tọn etọn tintan te to 1987. To 1988 e ze yinkọ dai to wehọmẹ alọnuzọ́n pinplọn tọn mẹ, to Assakio bo mọ gbedewema wehọmẹ daho tọn (WASSCE) yí to 1993.

Akwashiki ze yinkọ dai to Wehọmẹ Alavọ Ayimatẹn Nasarawa tọn, to Keffi bo mọ gbedewema wehọmẹ alavọ tọn yí to 2010. E ko wlealọ po ovi lẹ po.

Agbasazọ́n tonudidọ tọn
Sọn 2011 jẹ 2019, Akwashiki, to oplò pipli tonudidọ People's Democratic Party tọn glọ, yin dopo to Hagbẹ Wedegbẹ́ Tonudidọ Ayimatẹn Nasarawa tọn lẹ mẹ. To ojlẹ tintan etọn mẹ to 2011 jẹ 2015), ewọ wẹ yin nukọntọ hugan to Wedegbẹ́ Tonudidọ Ayimatẹn tọn lọ mẹ. To ojlẹ awetọ etọn mẹ (sọn 2015 jẹ 2019), e yin dide taidi mẹbọdo-hodọtọ go Wedegbẹ́ Tonudidọ Ayimatẹn tọn lọ tọn, yèdọ otẹn de he e hẹn kakajẹ 2019 to whenuena e tin to pipli tonudidọ All Progressives Congress (APC) tọn glọ, bo gbawhàn bosọ gbawhàn to Ayimatẹn Agewaji Nasarawa tọn.

To alọnu din, ewọ wẹ yin azinponọ na Wedegbẹ́ Tonudidọ tọn lọ he nọ penukundo whẹho ajọwiwa tọn lẹ go, gọna mẹbọdo-azinponọ go na linlinnamẹnu lẹ po wedegbẹ́ gbangba tọn lẹ po.

E yin yiylọdọ azinponọ Wedegbẹ́ Tonudidọ tọn lọ tọn to awhànfuntọ agahomẹ tọn he tin to Wedegbẹ́ Tonudidọ tọn lọ 10tọ to 8 Avivọsun 2023.

 Alọdlẹndonu lẹ 

Adà:Otàn Gbẹzan tọn
Adà:Mẹhe yin jiji to 1973 lẹ
Adà:Naijilia-nu lẹ
Adà:Tonudọtọ lẹ to Naijilia